കാന്സര് രോഗികള്ക്കു മുടി മുറിച്ചു നല്കി സെന്റ് സേവ്യേഴ്സ് കോളജ് വിദ്യാര്ഥികള് കോഴിക്കോട്: സെന്റ് സേവ്യേഴ്സ് കോളജിലെ എന്എസ്എസ് വിദ്യാര്ഥികളും അധ്യാപകരും ചേര്ന്ന് കാന്സര് രോഗികള്ക്കായി കേശ ദാനം നടത്തി. കോളജിലെ എന്എസ്എസ് വോളണ്ടിയര്മാരായ പ്രിയന് സണ്ണി, എ. ജില്സിയ, പ്രോഗ്രാം ഓഫീസറായ ജയ സോണി, അധ്യാപിക ടി.പി. ശില്പ തുടങ്ങിയവരുമാണ് നിര്ധനരായ കാന്സര് രോഗികള്ക്കായി കേശദാനം നടത്തിയത്. ശേഖരിച്ച കേശങ്ങള് തൃശൂര് മിറാക്കിള് ചാരിറ്റബിള് അസോസിയേഷന് കോളജ് അധികൃതര് കൈമാറി. ഈ സംഘടനയാണ് കാന്സര് രോഗികള്ക്ക് സൗജന്യമായി വിഗ് നിര്മിച്ചു നല്കുന്നത്. വിദ്യാര്ഥികളില് സഹജീവി സ്നേഹം വളര്ത്തുകയാണ് പദ്ധതി കൊണ്ട് ലക്ഷ്യമിടുന്നതെന്ന് പ്രിന്സിപ്പല് പ്രഫ. വര്ഗീസ് മാത്യു പറഞ്ഞു. ഫാ.ജോണ്സണ് കൊച്ചുപറമ്ബില്, എന്എസ്എസ് പ്രോഗ്രാം ഓഫീസര് അവിനാശ് അശോക്, വിദ്യാര്ഥി പ്രതിനിധികളായ സ്വാതി രാജ്, പി. ഗൗതമി എന്നിവര് പ്രസംഗിച്ചു.